Haai julle! Dit was 'n goeie paar dae daar in die noorde met al die mede Wikipediane! Ek het vier doelwitte gehad: maak kennis met JCIV en Voyageur, kry beter verhoudings tussen ons en die Nederlandse Wiki, kry fondse vir ons 15 partytjie en ten laaste steel met die ore en oë!
Wel, die koffie drink en dinge met JCIV en Voyageur was ongelooflik. Ek en JCIV het reeds Saterdagaand ontmoet. Die man loop op my af daar naby Potsdamerstasie en ek hoor: Deon?. Is jy Sören?. Ja so 'n onsekere ja met 'n Duitse aksent! En daar het ons begin praat - in Afrikaans. Dit was ongelooflik! Ek het net vir Sören gesê: Praat broer, verstaan ek nie praat ons Engels anders help ek jou reg met die uitspraak! Nee wat, na 'n paar minute van onsekerheid toe looi Sören die Afrikaans! Voyageur het tyd in Suid-Afrika deurgebring, dus was dit maar net 'n geval van aangaan waar hy laas opgehou het... Dit was ongelooflik en ons moet hard probeer om HAT, WAT en ander woordeboeke by die mense te kry! Kom Wiki-gemeenskap julle kan!
Het ook 'n paar goeie gesprekke gehad met die Nederlanders en almal is ten gunste van 'n beter verhouding tussen die twee gemeenskappe. Enige idee's is welkom! Hier is die kontak details van Sandra Rientjes: Sandra Rientjes (rientjes@wikimedia.nl) Sy is 'n Direkteur op die Raad van die Nederlandse Wiki. Ek dink ons moet artikels wat handel oor verskille tussen die twee tale weer afstof en seker maak dat dit op beide Wiki's is - vir 'n begin!
Daar was ook baie gepraat oor strategie en bou van kapasiteit - d.w.s. groei. Dit is maklik waar die Wiki's finansieel ondersteun word deur Regerings maar soos in ons geval is dit 'n ander saak. Soos ek later tydens die spesifieke klas opgemerk het: dit begin nou klink soos my werk!
Die WikimediaZA Chapter het goedkeuring gekry vir fondse vir 'n persverklaring en partytjie iewers in November. Ek en Douglas het gepraat en wil dit sommer die dieselfde dag as die Jaarvergadering doen siende dat die Wikimedia Raad in elk geval na Kaapstad moet vlieg. Ook is daar 'n klomp gebruikers gebaseer in Kaapstad. Die gedagte is dat ons gebruikers soos Frank en Aliwal2012 se koste sal dra om hulle ook daar te kry.
Inderdaad, dit was 'n lekker naweek! Deon nooi my om koffie naby die Potsdamer Platz te drink en ons begin praat oor Berlyn, Kimberley, vissies en die Afrikaanse Wiki. Hy gee my 10 Rand en sê "Dis vir jou". Ek bekyk dit nuuskierig en wou 'n foto daarvan met verdere Rand-notas neem. Deon plaas nog 20 en 50 Rand toe en ek neem 'n foto daarvan. Nadat ons die koffies gedrink het gaan ons die Konferensie toe. Dit was moeilik om die klein "Köthener Straße" te vind, maar ons het nog oor sport gepraat soos krieket, rugby en sokker en bereik die plek. Ek sien Gebruiker:DerHexer wie ek by tientalle ronde tafels ontmoet het en hy gee ons armbandjie. Ons drink weereens koffie en eet Pizza. By die ontmoeting ontvang elke deelnemer 'n papier met 'n vraag of antwoord daarop en moet dan die ooreenkomstige persoon soek om 'n klein prys te wen. Later ontmoet ons nog met Jimmy Wales en Deon vertel hom dat ek in Duitsland sit en vir die Afrikaanse Wikipedia skryf. Jimmy praat nog van twee ander Duitsers wat vir die Swahili Wikipedia skryf (ek vermoed dis Kipala en Baba Tabita). Nadat Wikipedia lede nou begin sing en dans kyk sommige op hul selfone (ek soms ook). Na 'n ruk besluit Deon en ek om die partye te verlaat en om by die Konferensie op Sondag weer te ontmoet, saam met Voyageur.
@Oesjaar: Nie hieroor of daaroor nie, maar ek dink dit gaan 'n onmoontlike taak raak. Om 'n Neerlandisme te identifiseer, om jou van Afrikaans te onderskei, gaan beteken dat jy Duits, Engels en Nederlandse vertalings moet lees en vergelyk; en dan boonop in voeling wees met die kultuur- en tydsgees. Dit gaan ook beteken dat jy 'n Hollander moet kry om vir jou te wys dat 'n Duitse uitdrukking ook perfekte Nederlands is, of nie.